For et utrolig sted!
Nede i jorda har en 2000 år gammel grav fylt av mumier-
blitt ødelagt av gravrøvere.
Å finne et gravkammer som dette-
gjør oppholdet i ørkenen bryet verdt.
Arkeologer skanner restene for å forstå hva som skjedde.
Ok...der er den.
Helt utrolig. Mumien ser ikke ut som den pleier.
Dette må vi undersøke med en gang.
Oldtidens Egypts storslagne pyramider.
De ble bygd for å beskytte mektige kongers og dronningers graver-
og de ufattelige rikdommene de ble begravd med.
Men helt siden de reiste seg fra ørkenen,-
har de vært utsatte for gravrøvere.
Striden mellom gravbyggere og gravplyndrere-
har rast i årtusener.
Nå oppdager Egypts arkeologer gravplyndringenes hemmeligheter.
Hvordan pyramider og graver ble utviklet for å beskytte de døde,-
og hvordan moderne teknologi kan redde viktig informasjon-
fra ødeleggelsen som plyndrerne etterlot.
I Sakkara besøker den britiske arkeologen John Ward-
Egypts aller første pyramide: Djosers trappepyramide.
Menneskets første skyskraper. For en fantastisk bragd!
John og kona, arkeolog Maria Nilsson, har tilbrakt 14 år-
med å utforske faraoenes steinbrudd langs Nilen.
I dag undersøker John hvordan de som bygde den første pyramiden-
prøvde å beskytte rikdommene der inne fra gravrøvere.
For tyvene var det enorme bygget som et fyrtårn.
Gravplyndrere var en plage i oldtidens Egypt.
Egyptere ble ofte begravd med gull og andre verdisaker.
De rikeste tok med seg store skatter i graven.
For tyver var det uimotståelig, og det visste pyramidebyggerne.
Under flere tusen tonn kalkstein...
...går en vertikal sjakt 27 meter ned til gravkammeret.
Har ble faraoens mumie stedt til hvile i en stor granittsarkofag.
En fem kilometer lang labyrint av underjordiske tunneler,-
fulle av offergaver, beskyttet gravkammeret-
for å bevare faraoens kropp og rikdommer for alltid.
Det utrolige er at bedriften skal være pyramiden ovenfor oss,-
som reiser seg opp av ørkenen, men egentlig er det labyrinten.
Tunnelene fortsetter og fortsetter og fortsetter bare.
Med flere falske dører og blindveier-
ble labyrinten lagd for å forvirre og skremme bort tyver.
Jeg har bare vært her i ti minutter og har allerede rotet meg bort.
Etter labyrinten gjensto det å komme seg inn i gravkammeret-
for å komme til skattene der inne.
Oldtidens egyptere trodde at de kunne ta med verdifulle eiendeler-
som smykker og møbler til livet etter dette.
Så for å beskytte faraoen og skattene,-
forseglet byggerne inngangen til kammeret med enorme granittblokker.
Etter å ha klart labyrinten og gått seg vill som meg,-
sto de overfor blokker av rød granitt.
Skjult bak sto sarkofagen med den levende guden, faraoen selv.
Pyramiden var utformet for å holde tyver borte.
Men som nesten alle andre pyramider i Egypt, står den tom.
Plyndrerne fant en vei inn.
Pyramidene...mislyktes,-
med sin grunnleggende oppgave å beskytte faraoen og rikdommene.
Det ser vi tegn til overalt.
Når plyndrere brøt seg inn i graver, lette de etter eiendeler-
som var lette å bære, som smykker og gull.
Ofte gikk de rett til mumiene,-
fordi de inneholdt ettertraktete hellige amuletter under bandasjene.
De stjal også den verdifulle hvite kalksteinen som dekket pyramidene,-
for å bruke den i egne byggeprosjekter.
Men oldtidens egyptere straffet gravplyndrere hardt.
De som ble tatt, ble spiddet offentlig på en påle.
Til tross for farene ble nesten alle elitens gravplasser plyndret,-
inkludert pyramidene.
Hvordan kom tyvene seg inn i disse beskyttede graver?
For å finne ut det drar John-
til stedet der et av oldtidens mest vågale ran i Egypt-
ble bevart i tusener av år.
I Deir el-Bahri i Luxor,-
bak klippene i Kongenes Dal...
...graver den egyptiske arkeologen Fahty Yaseen og 70 arbeidere ut-
en kolossal grav-
som ble bygd ca. 1500 år etter de storslagne pyramidene.
Fahty drømte om å bli arkeolog-
siden den dagen han besøkte Luxor på en klasseutflukt.
Han har jobbet her de siste 30 årene.
Graven var en del av et stort kompleks med en utsmykket gårdsplass,-
bygd for å vise fram statusen til dem som ble begravd der.
Men, som pyramidene, var stedet en magnet for plyndrere.
Den er en røre av skjelett,-
mumifiserte levninger og potteskår.
Det blir veldig vanskelig for oss, for vi har mistet mye informasjon.
Fahty vil vite hvorfor akkurat denne graven er så ødelagt.
Overraskende nok, i oldtidens Egypt,-
var ikke skatter og verdisaker det eneste de plyndret.
Graven i seg selv hadde en verdi-
fordi den kunne gjenbrukes av kommende noble familier.
Skyldes alle skadene tyver på jakt etter skatter?
Eller ble graven renset så den kunne brukes av en annen?
For å finne ut det, leter Fahty etter gravens opprinnelige eier.
Utgravingene må gjøres sakte med tålmodighet og håp.
Teamet jams har ryddet en vei fram til gravkammeret,-
der de håper å kunne finne graveierens kropp.
Uansett hvem det var, så var vedkommende rik.
Grava har en prominent plass-
ved Hatshepsuts storslagne tempel.
Dens overdådige entré og nedsenkede gårdsplass-
var utformet for å imponere-
under festligheter til minne om de døde.
Hogd i gravkorridorens vestvegg, en falsk dør,-
som egypterne trodde fungerte som portal for graveierens ånd.
Under store feiringer kom fortidens egyptere hit-
med gaver i form av mat, drikke og blomster,-
som de trodde åndene tok med seg til livet etter dette.
Menneskene tilbrakte natten her, for å kommunisere-
med forfedrenes ånder i drømmeverdenen.
Men gravene ble ikke bare utsatt for røvere,-
men også for folk som ville ha gravene for seg selv.
Etter flere ukers arbeid har Fahtys team ryddet veien-
til gravkammeret i gravens hjerte.
Fahty kan for første gang se om den opprinnelige eieren ligger igjen.
Oi! For en enorm grav.
Herregud.
Som i resten av graven, er all bråten på gravkammerets golv-
tegn på at inntrengere herjet i graven for lenge siden.
Alt ble veldig skadet-
av tyver under den siste perioden,-
for tingene ligger ikke som de bør gjøre.
Men det er uklart når og hvorfor grava ble ødelagt.
Var det plyndrere på jakt etter skatter?
Eller fjernet noen den opprinnelige eieren-
for å gjenbruke graven med en ny mumie i stedet?
Tyvene fra den gangen ødela alt.
Gravkammeret inneholder ingen mumier.
Den opprinnelige eieren er flyttet eller ødelagt.
Vi vet fortsatt ikke. Det er vanskelig å tyde det jeg ser.
Men i hovedkammeret har Fahtys overingeniør gjort et gjennombrudd.
Han har funnet det som ser ut som en ufordervet mumie.
Vi har flaks, for vi har funnet en kjempefin mumie her.
Ved første blikk ser den ut til å være i veldig god stand.
I Filadelfia, en oldtidsby i ørkenen sør for Kairo...
Kom igjen!
...har den egyptiske arkeologen Basem Gehad brukt år-
på å grave fram en oldtids nekropolis i ørkenen.
I dag er han og teamet på vei til en grav-
fra den egyptiske sivilisasjonens siste år.
Den ble bygd nesten 2500 år etter den første pyramiden-
og ble lagd for å holde inntrengere ute.
Byggerne hadde lært av forgjengernes feil.
De lot verken pyramide eller tempel vise gravens plassering,-
og gjemte den i ørkenen, nede i en elleve meter dyp sjakt.
Tanken med en begravelsessjakt dypt nede i fjellet-
var å beskytte den mot inntrengere, som å sikre livet etter dette.
Vi er veldig spente på å se hva vi kan finne der inne.
Men hvordan suksessrike var gravbyggerne?
Klarte de å holde inntrengerne borte?
Basem må klatre ned for å undersøke.
- For å gjøre det... - Kom igjen!
...må de bære en 200 kilo tung manuell vinsj opp på fjellet...
...og montere den over sjakten.
Kom igjen! Stram boltene og sikre stillaset.
Vi vil ikke gjøre noe som er farlig.
Når vinsjen er på plass...
- Sakte. - ...firer Basem seg ned.
Ut i midten... Ok, og så ned.
Pass på så ikke hodet slår i planken.
Senk den ned sakte og forsiktig. Ok, nedover...
Det er veldig nifst og farlig.
Hvis vinsjen går i stykker, kan fallet drepe han.
Bra.
Slipp...
Nede på bunnen blir han møtt av et forbløffende syn.
- Utrolig! - Flere dusin mumier.
Ti meter nede i jorda begynner Basem å undersøke den gjemte grava.
Beskyttet den de begravde, eller har inntrengere plyndret den?
Dette er et utrolig sted.
Jeg kan se en hel mumie.
Lengst borte i rommet er det også en...
...hel mumie, så enda en mumie.
Det er et enormt 28 kvadratmeter stort kompleks.
Det beviser at dette var en grav for folk fra samfunnseliten.
Byggerne har hogd ut tre gravkammer i fjellgrunnen,-
der cirka 80 svøpte mumier ligger.
Å finne en grav som denne gjør ørkenoppholdet bryet verdt.
Men det er noe som ikke stemmer.
Basem er ikke den første som besøker graven.
Det er tydelige tegn på at den er plyndret,-
og det meste av innholdet er ødelagt.
Det har vært gravplyndrere her.
Det virker som at de tok de verdifulle, vakre gjenstandene.
Når oldtidens egyptere døde, la slektningene mat,-
drikke og hverdagsgjenstander i gravene deres.
Den velhavende eliten valgte mer overdådige eiendeler,-
som våpen, forgylte møbler og også hestestridsvogner.
De trodde at man kunne ta med seg tingene til livet etter dette,-
som beskyttelse og føde.
Men skattene i elitens graver var ettertraktet blant tyver.
Basems oppgave blir nå å se hva plyndrerne etterlot.
De tok alle maskene, bortsett fra restene av en forgylt maske,-
som skinner foran oss.
Et fantastisk eksempel-
på det som kan ha vært det ypperste innenfor kunst i denne perioden.
Masken viser at det kan være mye igjen å oppdage-
i bråten som plyndrerne har etterlatt.
Basem må lete etter spor om når og hvordan graven ble plyndret.
Det er som et åsted.
Man må samle bevisene, finne alle spor.
Det gjenstår mye arbeid.
I Deir el-Bahri i Luxor...
...leter Fahty etter den opprinnelige eieren av den plyndret graven.
Teamet hans har funnet en makeløs mumie ved inngangen.
Dette er den beste mumien vi har funnet her.
En veldig komplett mumie.
Vi kan se hodet, armene, kroppen og beina.
På sine 30 år som arkeolog-
er dette en av de mest velbevarte mumiene Fahty har funnet.
Jøss. Komplett, hva?
Veldig fint. Tenk det.
Det ser ut som en komplett mumie.
Men jeg lurer på hvorfor den ligger her? Hvorfor her?
Mumiens plassering i den første korridoren er merkelig.
Eieren av grava burde blitt begravd i gravkammeret.
Det at den ligger her, vi forstår ikke hvorfor.
For det er ikke det opprinnelige stedet.
Det kan være tyver som har plassert den her.
Etter begravelsen av eieren til denne graven,-
kan en annen ha brukt den.
Er mumien den opprinnelige eieren, kan det indikere hva som skjedde.
Var det plyndrere eller senere eliter som gjenbrukte graven?
For å finne ut mer, må Fahty ta prøver av mumien.
Jeg håper det vil gi oss mye informasjon,-
så vi får vite om den stammer fra den originale graven eller senere.
Men først må mumien flyttes fra graven.
Forsiktig.
Det er en veldig vanskelig prosedyre.
Mumien er flere tusen år gammel og kan lett gå i stykker.
Vi må sørge for at den er stabil.
Kan oldtidens levninger avsløre hva som skjedde her?
Er denne mumien gravens opprinnelige eier,-
eller en senere bedrager?
I skyggen av Meidum-pyramidens ruiner...
...undersøker John et av fortidens største ran.
Han vil vite hvordan gravplyndrerne kom inn-
i en av oldtidens Egypts mest beskyttede graver.
Det er et oppsiktsvekkende monument.
Det storslagne bygget som bokstavelig talt reiser seg fra ørkenen.
Den enorme åsen på 90 ganger 45 meter, kalles "mastaba".
Det er en gravtype som ble brukt før pyramidene.
Den kalles Mastaba 17-
og er en av de største og mest imponerende i hele Egypt.
I motsetning til pyramidene og de kompliserte systemene av tunneler,-
var mastabaer helt forseglet.
Når den var ferdig, skulle man aldri gå inn.
Det var en evig bolig for dem som ble begravd der inne.
I mastabaens hjerte-
lå en enkelt kropp i en solid granittsarkofag-
med et lokk som veide tre tonn.
Sarkofagen sto i et kalksteinkammer.
Inngangen ble forseglet med kolossale kalksteinblokker.
Selve kammeret lå ti meter nede i bakken i en naturlig fordypning.
En enorm konstruksjon av tegl og småstein dekket kammeret-
og fordypningen den sto i, uten en vei inn eller ut.
30 meter stein sto mellom den gravlagte og gravens overflate.
Som en festning for de døde, med beskyttende lag på lag,-
for den ene personen som lå i sarkofagen i hovedkammeret.
Men ikke engang det var nok til å holde plyndrere ute.
På sørsiden ser John en tunnel som er hogd ut for hånd av plyndrere.
Se på dette! De har ikke bare hogd seg-
gjennom all mursteinen i den eksterne fasaden,-
de har gravd en tunnel under mastabaen.
For å forstå hvordan tyvene gjennomførte en så dristig plyndring,-
har John fått tillatelse til å gå inn i tunnelen deres.
Jeg må innrømme at jeg ikke gleder meg til de mørke tunnelene...
Ved oldtidsbyen Filadelfias nekropolis...
...undersøker Basem en skjult grav.
Han vil vite hvem som plyndret disse gravkamrene og når.
Han har allerede funnet mumier som ser ut til å være urørte,-
og en uskadd dødsmaske.
Det kan være flere spor gjemt i bråten.
Kanskje kan vi finne et spor som sier noe om gravplyndrerne.
Da kan vi forstå når og hvem som herjet her i grava.
Basem må undersøke kammeret centimeter for centimeter.
Det krever vanligvis flere dager med møysommelig arbeid,-
men teamet hans har avansert teknologi-
som mer likner noe fra et moderne åsted.
Det er den mest avanserte teknologien som brukes innenfor arkeologien.
Jeg er spent på å se resultatet.
Mens Basems laserskanner panorerer i kammeret,-
tar et kamera flere hundre bilder hvert sekund,-
mens en laser måler opp plassen med millimeterpresisjon.
Sammen skaper de en høyoppløselig modell av hele graven.
Det gjør det mulig å se ting som er usynlig med det blotte øye.
Ok. Ferdig.
Helt utrolig.
Nå kan vi se hver eneste lille detalj i rommet.
Når de analyserer modellen, oppdager Basem noe uventet.
Her er det noe interessant.
Mumien ser ikke ut som vanlig. Det vil vi undersøke med en gang.
Mumien kan gi et spor til hvem som plyndret graven og når.
Ahmed...
Men for å kunne undersøke den grundig, må den flyttes.
Kom igjen, vi må løfte mumien.
Ved nekropolisen i Assasif har Fahtys team gravd fram en uskadd mumie-
fra vrakrestene i ei plyndret grav.
Fahty vil vite om denne mumien er gravas opprinnelige eieren.
Det kan indikere om graven ble plyndret eller gjenbrukt.
Han har fått hjelp av antropolog Jesus Herrerin,-
som hadde tatt med seg en høyteknologisk røntgenskanner.
Med den bør han kunne se mumiens kjønn-
og hvor mye kroppsarbeid personen utførte.
Og han liker det han ser.
90 prosent av Egypts mumier er ødelagte.
- 90 prosent? - 90 prosent.
Bare én av ti mumier er så fine. Det er et flott funn.
De som balsamerte svøpte inn mumien med uvanlig stor presisjon.
De pakket til og med inn fingrene separat.
Se på fingrene.
Hver finger er pakket inn og skilt fra de andre.
En kvalitetsmumie som denne kan være gravas opprinnelige eieren.
Men de trenger flere bevis.
Jesus skanner hele kroppen grundig.
Veldig bra bilde.
Han må ta mange bilder for å se hva som finnes under bandasjene-
og avsløre mumiens identitet.
Ved nekropolisen i oldtidsbyen Filadelfia...
...undersøker Basem ei plyndret grav.
Han har funnet en rar mumie som kan gi viktige spor-
om når og hvor plyndringen av grava skjedde.
Men for å undersøke det mer, må han flytte mumien fra gravkammeret.
Det er ikke trygt å jobbe med funnet her-
med dette taket, så vi må ta den med ut.
Sett i gang, Ahmed, beina først.
Plyndrerne har allerede flyttet mumien, og den er veldig skjør.
Nei, nei.
En feil, og den kan smuldre opp.
Og så ut til... Stopp!
Gå ut, du.
Hent Muhammed. Ta midten.
Fort, i midten. Hold den opp på midten.
Bra, og så ut.
Nå som han har fått mumien ut av gravkammeret,-
kan Basem ta en nærmere titt.
Mumien er vridd på en rar måte.
Ansiktet ser ned. Det er første gang jeg ser en mumie som dette.
Kroppen ligger ikke naturlig. Det er veldig rart.
Det ser ut som at mumiens hals er vridd forsiktig-
for å ta den verdifulle dødsmasken uten å ødelegge mumien.
For Basem tyder det på at graven ble plyndret relativt nylig.
Graver som ble plyndret i oldtiden var mye mer kaotiske,-
med mumier som var slått i stykker med vilje.
For meg tyder det på at den ble plyndret for cirka 100 år siden.
Det er et viktig funn. Det betyr - at graven som ble bygd 300 f. - Kr.-
klarte å beskytte de døde mot inntrengere i 2000 år.
Først i moderne tid med moderne utstyr,-
klarte skattejegere å bryte seg inn.
For et århundre siden var det populært over hele verden-
å dra til Egypt og hente hjem vakre gjenstander-
fra graver og andre steder.
Den såkalte "egyptomanien" gikk over hele verden tidlig på 1900-tallet-
og kulminerte i 1922 da Howard Carter fant Tutankhamons grav.
I denne perioden tok europeiske oppdagere med-
utallige verdifulle gjenstander fra oldtidens graver.
De havnet på museum. eller ble solgt til private samlere.
Denne mumien overlevde de moderne gravplyndrerne.
Nå vil Basem sørge for at den blir bevart på riktig måte for framtiden.
Og derfor må han flytte den fra graven.
I Meidum-
følger John en smal tunnel dypt under en pansret grav.
Han vil vite hvordan plyndrere rante den for nesten 4500 år siden.
Deres første utfordring var å komme inn til midten-
av den steinfylte mastabaen.
Det er vanskelig å forestille seg hvordan de jobbet i så trange rom.
Det må ha vært fælt. Tenk på alt støvet i lungene.
For å grave en tunnel som dette må flere hundre tonn stein flyttes-
mens alt hele tiden kan rase sammen.
Det er har krevd flere måneder med farlig, møysommelig arbeid.
Man kan fortsatt se meiselmerkene på veggene.
De klarte å bygge denne tunnelen med enkle verktøy.
I enden av tunnelen går en vertikal sjakt seks meter rett ned.
Herregud, stigen står helt løst.
Det er som å gå ned i mørket.
Nede på bunnen får John øye på noe utrolig.
Det er helt ufattelig.
John har nådd slutten på tyvenes tunnel.
Den har truffet gravas steinskjold med utrolig presisjon.
Tyvene har gravd en tunnel, hele veien,-
kommet seg ned sjakten og gravd denne smale tunnelen-
og truffet rett på kalksteinskjoldet.
Gravplyndrerne gravde seg inn under mastabaen fra sørsiden,-
og meislet seg fram gjennom kalksteinfjellet-
18 meter i en rett linje.
Så sluttet de...
...og gravde en sjakt gjennom den porøse jorden i fordypningen...
...til de nådde gravkammerets kalksteinsvegg.
Tenk hvordan de satt på huk akkurat her som jeg sitter.
De hamret frenetisk i kalksteinen med meislene sine-
i visshet om at det som lå bak steinen ville forandre livene deres.
For å nå fram til gravkammeret med så stor treffsikkerhet,-
tror John at de hadde eksepsjonelt detaljert kunnskap om grava.
De må ha hatt innsideinformasjon for å kunne finne veien.
Den som ledet arbeidet, visste hvor den siste tunnelen skulle plasseres.
For den gikk rett bort til gravkammeret.
Der inne...
...er gravkammeret vakkert lagd i glatt kalkstein.
Jeg føler meg som et barn i en godteributikk.
Men John er ikke alene i graven.
Det er flere dusin flaggermus, og John har en fobi mot dem.
De henger... Herregud, de er overalt.
I Deir el-Bahri i Luxor, ved Assasif-nekropolisen,-
har Jesus omsider satt sammen flere dusin røntgenbilder-
og fått fram en modell av mumien som Fahty fant.
Han vil vite om denne mumien er gravens eier.
Det kan være en avgjørende spor til om graven ble plyndret,-
eller helt enkelt gjenbrukt.
Ved å analysere skjelettet-
kan Jesus fastslå mumiens kjønn og sosiale status.
Det er en hel mumie i veldig fin stand.
Vi kan se kraniet, brystkassen... og det er en mann.
- Er det en mann? - Ja, en mann.
Det ser vi tydelig på hoftebeinets oppbygning.
Skjelettet gir også spor om mannens sosiale status.
Ryggraden viser ingen tegn til artrose.
Skjelettets gode stand tyder på at denne mannen-
ikke utførte hardt kroppsarbeid mens hans levde.
Han var nok en adelsmann med høy status.
For å bygge en så stor grav, må eieren ha vært betydningsfull.
Han hadde en fin jobb og høy sosial status.
Det tyder på at mumien kan ha vært gravens opprinnelige eier.
Vanligvis hadde høystatusmumier edelsteinsamuletter-
på brystkassen.
De bør ses på røntgenbildene.
Har du sett noen amuletter i brystkassen?
Dessverre ikke. Det er ingen amuletter i brystkassen.
Kanskje han har hatt det, men at tyvene...
Har tatt dem? Ja, dessverre.
Funnene tyder på en kompleks rekke av lovbrudd og andre hendelser.
Det virker som at denne mumien var gravens opprinnelige eier.
Men noen flyttet den fra den opprinnelige plassen inne i kammeret,-
og tyver tok dens verdifulle smykker.
Resten av graven er nesten helt ødelagt.
For Fahty tyder det på-
at grava ikke bare ble plyndret og gjenbrukt én gang.
De brøt seg inn og brukte den flere ganger gjennom flere hundre år.
Akkurat som pyramidene trakk den avanserte grava folk til seg.
Ikke bare gravplyndrere,-
men også mennesker som selv ville bli begravd i den.
Videre undersøkelser kan si om han er gravas eier,-
men vi trenger tid til å analysere alt.
Det vil ta lang tid for Fahty å finne ut av røren,-
som generasjoner av plyndrere etterlot.
Men for hvert nye spor, og ved hjelp av ny teknologi,-
kommer han nærmere en forklaring på denne gravens gåte.
I Meidum undersøker John-
hvordan oldtidens gravplyndrere gjennomførte et kupp-
ved en av Egypts største mastabaer.
Gravkammerets tak er fullt av flaggermus.
Jeg liker ikke flaggermus. De er som store flygende edderkopper.
For 4500 år siden, i stedet for flaggermus,-
inneholdt graven skatter som forgylte møbler og keramikk.
Men for å nå det største byttet, gjensto det en siste utfordring:
En enorm steinsarkofag,-
som inneholdt mumiens dødsmaske av gull og verdifulle juveler.
Denne sarkofagen i rød granitt veier over et tonn.
Det er en av de største sarkofagene i Egypt.
Likevel klarte plyndrerne å komme seg inn,-
og de etterlot et 4500 år gammelt spor om hvordan de gjorde det.
Se på den!
Trehammeren som plyndrerne brukte...
...og som de har etterlatt...der.
Tyvene brukte lange trepåler for å bende opp lokket-
og holdt det oppe med trehammere som støtter.
Det er ganske utrolig å tenke på-
at lokket ligger på trehammeren,-
i nøyaktig samme posisjon som da plyndrerne forlot det.
Det var et spektakulært kupp. Bevisene som ble bevart i årtusener,-
viser hvor besluttsomme og forberedt plyndrerne var.
Men hemmeligheten bak suksessen-
var innsidekunnskap om hvordan graven var utformet.
Bevæpnet med den informasjonen og løftet om store rikdommer,-
hadde ikke gravbyggerne en sjanse.
Forestill dere da de kravlet fram og gikk inn i kammeret.
Og det som ventet, skatter hinsides deres villeste drømmer,-
som ville forandre livene deres.
Ved nekropolisen i oldtidens Filadelfia har Basem oppdaget-
at grava beskyttet sine døde i 2000 år,-
før moderne skattejegere plyndret den for et århundre siden.
Jeg skal hjelpe deg.
Nå vil han sørge for at mumien blir bevart for ettertiden...
Alle på en gang.
...ved å flytte den fra grava til et museum.
Han må derfor heise den opp gjennom den elleve meter dype sjakten.
De fleste av oss er litt nervøse.
Jeg er litt redd for at det er en vanskelig operasjon.
Skal vi redde den, må det gjøres på riktig måte.
Løft! Forsiktig, kassen er tung.
Kassen veier 100 kilo, og de må løfte den opp fra grava for hånd.
Pass på hendene, alle sammen.
Løft! Bra.
Dere ser hvor alvorlig denne operasjonen er.
Sjakten er bare to meter bred og hogd i porøs stein.
Slår kassen inn i en vegg, kan den rase sammen.
Forsiktig, forsiktig.
Det er ikke trygt.
Det er ikke trygt å være her nede når de tar opp kassen.
Det er den mest nervepirrende delen av arbeidet i dag.
Gikk det bra? Topp!
Bra.
Til slutt er mumien løftet opp i sikkerhet.
Basem har oppdaget at den enkle, hemmelige graven-
på mange måter lyktes bedre enn de storslagne pyramidene.
Den beskyttet sine døde i 2000 år,-
og nå kan iallfall noen av de verdifulle gjenstandene-
bli bevart for framtiden.
Jeg tror det er vidunderlige ting som vi kan finne her.
Oppgaven vår nå er å ta vare på gjenstandene-
og dokumentere dem for framtidige generasjoner.
Å beskytte mennesker som begravd i oldtidens graver er en utfordring.
Men den skjulte ørkengraven, som lå urørt i 2000 år,-
viser hvordan gravbyggerne tilpasset metodene for å overliste plyndrerne.
De tidligste gravene, mastabaene, kunne ikke holde tyvene ute...
...så byggerne forbedret designen.
Pyramider med avanserte antityvanordninger kom senere,-
i et forsøk på å beskytte gravene.
Men de store konstruksjonene gjorde dem bare til utsatte mål.
Så med tiden overga gravbyggerne pyramider og templer-
og skjulte gravene i fjellgrunnen i hellige og hemmelige daler.
Hver sesong, ved hjelp av ny teknologi,-
forstår arkeologene mer av den århundrelange kampen-
mellom gravbyggere og gravrøvere.
Hvordan de tidligste tyvene brukte innsideinformasjon-
for å komme inn til skattene.
Hvordan rike graver ble åpnet og gjenbrukt i flere hundre år.
Og hvordan, når den egyptiske sivilisasjonen sluttet,-
noen graver kunne beskytte sine døde i årtusener.
Tekst: Tone Hansen